Grizbrusta turdo

La Grizbrusta turdo aŭ brova turdoOrnitologia taksonomio () estas azia birdospecio el la familio de turdedoj.

Taksonomio
Laŭ AviListAviList v2025, konsultita la 26-an de dec. 2025, jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Turdidae - turdedoj
Turdus Linnaeus, C, 1758 - turdo
Turdus obscurus Gmelin, JF, 1789 - brova turdo

Priskribo
La brova turdo estas 21–23 cm longa kaj 61–117 g peza. Masklo havas grizan kapon kun evidentan blanketan brovon. Estas blanketa subokula linio kun mallonga blanketa liphara strio. La mentono ankaŭ estas blanketa. La bridoj estas nigretbrunaj. La dorso kaj la cetero de la supraj partoj estas olivbrunaj kun rufetaj nuancoj. La brusto kaj la flankoj estas  oranĝaj ĝis okraj. La malsupra ventro ĝis la subpugo estas blanketaj. La beko estas bruna, kun flaveta malsupra mandiblo, la kruroj brunetflavaj. Ino similas al masklo, sed kun kapo pli bruna, kun pli da blanko flanke de la kolo kaj gorĝo, malpli kolora sube. Junulo estas bruna supre, pale oranĝa sube, kun difuzaj malhelaj kaj palaj kapmarkoj, okraj makuloj kaj strioj supre, larĝaj malhelaj makuloj subeBirds of the World, Eyebrowed Thrush.

Ili nestumas en arboj, kie la ino demetas 4-6 ovojn en simpla nesto. Migrantaj kaj vintrantaj birdoj ofte formas etajn arojn. Ili estas ĉiomanĝantaj kaj nutras sin el ampleksa vario de insektoj, tervermoj kaj beroj.

La masklo havas simplan fajfan kanton, similan al tiu de la rilata Viskoturdo.

Distribuo kaj habitato
Ili reproduktiĝas en densaj arbaroj de koniferoj kaj tajgo oriente de Siberio. Ili estas ege migrantaj, kaj vintras suden al sudorienta Azio kaj Indonezio. Ĝi estas rara vaganto en okcidenta Eŭropo.

En 2007 ekzemplero de Grizbrusta turdo estis vidata en Jerusalemo, Israelo.Rare bird is sighted in Jerusalem, By MEGAN JACOBS, Nov. 5, 2007, The Jerusalem Post   Tiu estis la dua registrita vidaĵo en Israel, dum la unua okazis ĉe Eilat, en oktobro de 1996.

 Referencoj

  Malplej zorgiga

Kategorio:Turdedoj
Kategorio:Birdoj de Azio